9 को भानु सप्तमी, 16 जुलाई को कर्क संक्रांति और 20 अगस्त को हस्तादित्य योग में सूर्य पूजन रहेगा पुण्य फलदायी
Sun worship in Sawan: Bhanu Saptami on the 9th, Kark Sankranti on the 16th of July, and Sun worship in Hastaditya Yoga on the 20th of August will be fruitful, सावन महीने में भगवान शिव की पूजा ही नहीं सूर्य पूजा करने का भी विधान ग्रंथों में बताया गया है। 9 जुलाई को सावन महीने का पहला रविवार है। इस दिन सप्तमी तिथि भी होने से भानु सप्तमी पर्व रहेगा।
सावन महीने में भगवान शिव की पूजा ही नहीं सूर्य पूजा करने का भी विधान ग्रंथों में बताया गया है। 9 जुलाई को सावन महीने का पहला रविवार है। इस दिन सप्तमी तिथि भी होने से भानु सप्तमी पर्व रहेगा। इस संयोग में भगवान सूर्य के लिए व्रत और पूजा से परेशानियां दूर होने की मान्यता है।
स्कंद पुराण में बताया है कि सावन महीने में की गई सूर्य पूजा बीमारियां दूर करती हैं। शिव पुराण का कहना है कि सावन के रविवार को सूर्य पूजा विशेष फलदायी होती है। इस दिन की गई शिव पूजा पाप नाशक भी होती है। शिवपुराण में सूर्य को भगवान शिव का नेत्र भी बताया गया है। भगवान सूर्य और शिवजी की उपासना से सुख, अच्छी सेहत, काल भय से मुक्ति और शांति मिलती है।
इस सावन में सूर्य पूजा के 3 विशेष दिन
9 जुलाई, रविवार को सप्तमी तिथि का संयोग - इस दिन सर्वार्थसिद्धि और रवियोग भी रहेंगे।
16 जुलाई, रविवार युक्त कर्क संक्रांति - इस दिन अयन संक्रांति होने से सूर्य पूजा बहुत खास रहेगी।
20 अगस्त, रविवार को हस्त और अमृतसिद्धि योग- इस संयोग के साथ सूर्य अपनी ही राशि में रहेगा। इस कारण ये दिन सूर्य पूजा के लिए बहुत विशेष है।
श्रावण में सूर्य पूजा की विधि
1. सुबह सूर्योदय से पहले उठकर तीर्थ स्नान करें। ऐसा न कर पाएं तो घर पर ही पानी में गंगाजल डालकर नहाएं। 
2. भगवान सूर्य को जल चढ़ाएं। इसके लिए तांबे के लोटे में जल भरें और चावल, फूल डालकर सूर्य को अर्घ्य दें। 
3. जल चढ़ाते समय सूर्य के वरूण रूप को प्रणाम करते हुए ऊं रवये नम: मंत्र का जाप करें। 
4. इस जाप के साथ शक्ति, बुद्धि, स्वास्थ्य और सम्मान की कामना करना चाहिए। 
5. इस प्रकार जल चढ़ाने के बाद धूप, दीप से सूर्य देव का पूजन करें। 
6. सूर्य से संबंधित चीजें जैसे तांबे का बर्तन, पीले या लाल कपड़े, गेहूं, गुड़, लाल चंदन का दान करें। 
7. श्रद्धानुसार इन में से किसी भी चीज का दान किया जा सकता है। इस दिन सूर्यदेव की पूजा के बाद एक समय फलाहार करें।